Drie beseer toe motor teen boom vasslingerNooddienste op die toneel in Meyerton (Foto: ER24) Drie mense van Meyerton in Gauteng is in ŉ ernstige toestand in die hospitaal opgeneem nadat hulle laat Woensdagaand beheer oor hul voertuig verloor het voor hy getol en teen ŉ boom vasgeslinger het. Werner Vermaak, ER24-woordvoerder, sê die bestuurder van die motor en die passasier wat agter in die motor gesit het, het matige beserings opgedoen. ŉ Derde persoon, die vrou wat voor in die kar gesit het, moes deur die brandweer- en reddingsdiens uit die motorwrak gesny word. Sy is ernstig beseer en per helikopter na die hospitaal gehaas. Die twee ander beseerdes is per ambulans na ŉ nabygeleë hospitaal geneem. Vermaak sê al drie pasiënte sterk tans aan in die hospitaal. ŉ Ondersoek na die voorval duur voort.